Document ID: 31996R1099

ΚΑΝΟΝΙΣΜΟΣ (ΕΚ) αριθ. 1099/96 ΤΗΣ ΕΠΙΤΡΟΠΗΣ της 19ης Ιουνίου 1996 για τροποποίηση του κανονισμού (ΕΚ) αριθ. 1981/94 του Συμβουλίου για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα, καταγωγής Αλγερίας, Κύπρου, Αιγύπτου, Ισραήλ, Ιορδανίας, Μάλτας, Μαρόκου, Κατεχομένων Εδαφών, Τυνησίας και Τουρκίας καθώς και για τις λεπτομέρειες παράτασης ή προσαρμογής των εν λόγω ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1981/94 του Συμβουλίου, της 25ης Ιουλίου 1994, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα, καταγωγής Αλγερίας, Κύπρου, Αιγύπτου, Ισραήλ, Ιορδανίας, Μάλτας, Μαρόκου, Κατεχομένων Εδαφών, Τυνησίας και Τουρκίας καθώς και για τις λεπτομέρειες παράτασης ή προσαρμογής των εν λόγω ποσοστώσεων (1), όπως τροποποιήθηκε τελευταία από τον κανονισμό (ΕΚ) αριθ. 585/96 (2), και ιδίως τα άρθρα 6 και 7,
Εκτιμώντας:
ότι ο κανονισμός (ΕΚ) αριθ. 1981/94 άνοιξε στα παραρτήματα του Ι και ΙΙΙ έως Χ κοινοτικές δασμολογικές ποσοστώσεις για ορισμένα προϊόντα καταγωγής Τουρκίας, Ιορδανίας, Μαρόκου, Κύπρου, Αιγύπτου, Τυνησίας, Αλγερίας, Μάλτας και Υπεριορδανίας και Λωρίδας της Γάζας 7
ότι ορισμένες απσ τις εν λόγω δασμολογικές ποσοστώσεις λήγουν στις 30 Ιουνίου 1996 και λαμβανομένων υπόψη των τροποποιήσεων της συνδυασμένης ονοματολογίας και των κωδικών TARIC, είναι ανάγκη να τροποποιηθεί ο κανονισμός (ΕΚ) αριθ. 1981/94 για να επιτραπεί η συνέχιση των εξαγωγών από τις μεσογειακές χώρες των εν λόγω προϊόντων στο πλαίσιο προτιμησιακού καθεστώτος, όπως προβλέπεται στις διάφορες συμφωνίες 7
ότι ο κανονισμός (ΕΚ) αριθ. 3192/94 του Συμβουλίου, της 19ης Δεκεμβρίου 1994 για τροποποίηση του καθεστώτος που εφαρμόζεται κατά την εισαγωγή στην Κοινότητα ορισμένων γεωργικών προϊόντων καταγωγής Κύπρου (3), τροποποίησε δύο κοινοτικές δασμολογικές ποσοστώσεις που προϋπήρχαν και πρόσθεσε μια νέα ετήσια κοινοτική δασμολογική ποσόστωση για τα παρασκευασμένα σταφύλια 7
ότι ο κανονισμός (ΕΚ) αριθ. 1571/95 της Επιτροπής, της 30ής Ιουνίου 1995, για κατάργηση των κανονισμών (ΕΚ) αριθ. 2027/94 για καθορισμό των τιμών αναγωγής, (ΕΟΚ) αριθ. 3418/88 για καθορισμό των τιμών αναγωγής «ελεύθερο στα σύνορα» που εφαρμόζονται κατά την εξαγωγή ορισμένων αμπελοοινικών προϊόντων από την 1η Σεπτεμβρίου 1988, (ΕΟΚ) αριθ. 1393/76 για καθορισμό των λεπτομερειών που αφορούν την εισαγωγή προϊόντων που υπάγονται στον αμπελοοινικό τομέα τα οποία κατάγονται από τρίτες χώρες, (ΕΟΚ) αριθ. 701/84 για καθορισμό εξισωτικών εισφορών στον αμπελοοινικό τομέα και (ΕΟΚ) αριθ. 333/88 σχετικά με τη μη είσπραξη εξισωτικής εισφοράς επί των εισαγωγών ορισμένων οίνων καταγωγής και προέλευσης ορισμένων τρίτων χωρών (4), κατάργησε τις τιμές αναγωγής «ελεύθερο στα σύνορα» που ίσχυαν κατά την εισαγωγή ορισμένων αμπελοοινικών προϊόντων από την 1η Ιουλίου 1995 7
ότι ο κανονισμός (ΕΚ) αριθ. 539/96 του Συμβουλίου (5), επέκτεινε την εφαρμογή του κανονισμού (ΕΟΚ) αριθ. 4088/87 του Συμβουλίου (6), στα προϊόντα καταγωγής Υπεριορδανίας και Λωρίδας της Γάζας και ότι για να αποφευχθούν τροποποιήσεις του κανονισμού (ΕΚ) αριθ. 1981/94 σε κάθε διεύρυνση με άλλη χώρα ευεργοιούμενη από δασμολογικές ποσοστώσεις σχετικά με άνθη και μπουμπούκια ανθέων, κομμένα, είναι σκόπιμο να καταργηθούν στο άρθρο 3 οι αναφορές σε συγκεκριμένες χώρες 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1981/94 τροποποιείται ως εξής:
1. στον τίτλο καθώς και στο άρθρο 1, οι όροι «των Κατεχομένων Εδαφών» αντικαθίστανται από τους όρους «της Υπεριορδανίας και της Λωρίδας της Γάζας» 7
2. το άρθρο 2 παράγραφος 1 για την τήρηση της τιμής αναγωγής «ελεύθερο στα σύνορα», καταργείται. Οι παράγραφοι 2, 3 και 4 λαμβάνουν αντίστοιχα τους νέους αριθμούς 1, 2 και 3 7
3. στο άρθρο 3, το πρώτο εδάφιο αντικαθίσταται από το ακόλουθο κείμενο:
«Η παροχή του ευεργετήματος των δασμολογικών ποσοστώσεων για τα κομμένα άνθη και μπουμπούκια ανθέων είναι δυνατόν να διακοπεί όσον αφορά τα τριαντάφυλλα με μεγάλα και μικρά άνθη, καθώς και τα μονοανθή και πολυανθή γαρίφαλα, εφόσον διαπιστωθεί σε κοινοτικό επίπεδο ότι δεν τηρούνται οι όροι ως προς την τιμή που θέτει ο κανονισμός (ΕΟΚ) αριθ. 4088/87.» 7
4. τα παραρτήματα Ι, ΙΙΙ έως Χ είναι σκόπιμο να αντικατασταθούν από τα παραρτήματα Ι έως ΙΧ, αντίστοιχα, του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από:
- την 1η Ιουλίου 1996, για τους αύξοντες αριθμούς: 09.0203, 09.1121, 09.1122, 09.1129, 09.1130, 09.1207 και 09.1707,
- την 1η Οκτωβρίου 1996, για τον αύξοντα αριθμό: 09.1133,
- τις 15 Οκτωβρίου 1996, για τους αύξοντες αριθμούς: 09.1135 και 09.1136,
- την 1η Νοεμβρίου 1996, για τους αύξοντες αριθμούς: 09.1152, 09.1114, 09.1137, 09.1138, 09.1190, 09.1381, 09.1420 και 09.1709,
- τις 15 Νοεμβρίου 1996, για τον αύξοντα αριθμό: 09.1117,
- την 1η Ιανουαρίου 1997, για τους λοιπούς αύξοντες αριθμούς.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουνίου 1996.

Labels: 3
17
6